ತಪ್ಪಿತಸ್ಥರಿಗೆ ಫಿಲ್ಮಂ ಚೇಂಬರ್ ಕಡೆಯಿಂದಲೂ ತಕ್ಕ ಶಿಕ್ಷೆಯಾಗಲಿದೆ: ಸಾ.ರಾ ಗೋವಿಂದ್ ಬೆಂಗಳೂರು: ಸ್ಯಾಂಡಲ್ವುಡ್ನಲ್ಲಿ ಡ್ರಗ್ಸ್ ಮಾಫಿಯಾದಂತಹ ಬೆಳವಣಿಗೆಯನ್ನು ಇದೂವರೆಗೂ ನೋಡಿಲ್ಲ. ಹಾಗಂತ ಸರಾಗವಾಗಿ ಇಂತಹ ಆರೋಪವನ್ನು ನಾನು ತಳ್ಳಿ ಹಾಕಲ್ಲ. ಯಾರೋ ಇಂತಹ ಕೆಲಸ ಮಾಡ್ತಿದ್ದಾರೆ. ಯಾರೋ ಮಾಡಿದ್ದಾರೆ ಅಂತಾ ಎಲ್ಲರನ್ನೂ ದೂಷಿಸೋದು ತಪ್ಪು ಎಂದು ಫಿಲ್ಮಂ ಚೇಂಬರ್ ಮಾಜಿ ಅಧ್ಯಕ್ಷ ಸಾ.ರಾ ಗೋವಿಂದ್ ಹೇಳಿದ್ದಾರೆ. NewsFirst Live ಸುದ್ದಿಗೋಷ್ಠಿಯಲ್ಲಿ ಮಾತನಾಡಿದ ಅವರು ಸ್ಯಾಂಡಲ್ವುಡ್ ಬಗ್ಗೆ ಇಂದ್ರಜಿತ್ ಲಂಕೇಶ್ ಆರೋಪ ಸಾಬೀತು ಆಗಲಿ. ತನಿಖೆ ಬಳಿಕ ತಪ್ಪಿತಸ್ಥರ ಮೇಲೆ ಪೊಲೀಸ್ ಇಲಾಖೆ ಹಾಗೂ ನ್ಯಾಯಾಲಯ ಶಿಕ್ಷೆ ನೀಡಲಿದೆ ಎಂದರು. ತಪ್ಪಿತಸ್ಥರಿಗೆ ನಾವು ಕೂಡ ಅವರಿಗೆ ತಕ್ಕ ಶಿಕ್ಷೆ ನೀಡೋಕೆ ಮುಂದಾಗ್ತೀವಿ. ತಪ್ಪಿತಸ್ಥರಿಗೆ ಖಂಡಿತಾ ಶಿಕ್ಷೆ ಆಗಬೇಕು. ಪೊಲೀಸರಿಗೆ ನಾವು ಸಂಪೂರ್ಣ ಸಹಕಾರ ನೀಡ್ತೀವಿ ಎಂದಿದ್ದಾರೆ. ಸ್ಯಾಂಡಲ್ವುಡ್ನಲ್ಲಿ ಡ್ರಗ್ ಮಾಫಿಯಾ ಅಂತಾ ಖಂಡಿತಾ ಹೇಳಬೇಡಿ, ಪ್ರಶಾಂತ್ ಸಂಬರ್ಗಿ ಚಿತ್ರೋದ್ಯಮಕ್ಕೆ ಸೇರಿದವರೇ ಅಲ್ಲ, ಸ್ಯಾಂಡಲ್ವುಡ್ ಬಗ್ಗೆ ಸುಳ್ಳು ಆರೋಪ ಮಾಡುವವರ ವಿರುದ್ಧ ಸಹ ಕ್ರಮ ಕೈಗೊಳ್ಳುತ್ತೇವೆ ಎಂದಿದ್ದಾರೆ.